**Sajtóközlemény**

**Befejeződtek az új Iparterület fejlesztés kivitelezési munkái Karcagon**

**2023/12/28**

**A Jász-Nagykun-Szolnok Vármegyei Önkormányzat és a Jász-Nagykun-Szolnok Vármegyei Területfejlesztési Ügynökség Nonprofit Kft konzorciumi együttműködésében a korábban Karcag Város Önkormányzatának tulajdonában álló 13,6 hektáros (539/3 hrsz-ú) belterületi ingatlan fejlesztése valósult meg 2,28 hektáron a terület közművesítése és új üzemcsarnok építése által. A projekt teljes költsége 864.910.555 forint - mely 100%-ban vissza nem térítendő támogatásból, a Széchenyi 2020 program keretében** **valósul meg.**

A Jász-Nagykun-Szolnok Vármegyei Önkormányzat, illetve a 100 % -os tulajdonában álló Jász-Nagykun-Szolnok Vármegyei Területfejlesztési Ügynökség Nonprofit Kft. konzorciumi együttműködésének keretében a 2014-2020-as Terület- és Településfejlesztési Operatív Programból a TOP-1.1.1-16 JN2-2020-00001 azonosító számú projekt keretében támogatást nyert 864.910.555 forintból Iparterület fejlesztést valósított meg Karcagon.

A projekt célja Karcag Város Önkormányzatának tulajdonában álló 13,6 hektáros belterület (539/3 hrsz-ú) fejlesztése volt, amely korábban Karcag Város Településrendezési tervének módosításával kiemelt fejlesztési területté nyilvánított közművesítetlen ingatlan volt.

A beruházás Karcag város észak-keleti szélén az „Északi-Újtelep” városrészben a 34101 sz. országos közút (Vágóhíd utca) melletti területen az 539/9-es hrsz-en valósult meg. az alábbiak szerint.

* 6,5 m széles 2 sávos belső telepi út kiépítése tervezett kb. 2000 nm-en, beton burkolattal, csapadékvíz elvezetéssel;
* A belső út mellett ivóvíz, szennyvíz, elektromos áram, gáz és telekommunikációs hálózat gerincvezeték kiépítése valósult meg, közmű kiállási pontokkal;
* Az I. ütemben 2,28 hektár körbekerítésével üzemcsarnokhoz kapcsolódó belső telepi úthálózat építése, és parkolók kialakítása;
* A termelő és szolgáltató tevékenységekhez kapcsolódó új épület építése, létesítése, a szükséges épületgépészeti beruházások végrehajtása is megtörtént
* I. ütemben a körbekerített 2,28 hektáros iparterületen portaépület, illetve egy 990 nm-es üzemcsarnok épület fel a szükséges szociális és irodai kiszolgáló létesítményekkel;
* Az üzemcsarnok tetőszerkezetére napelemek kerültek elhelyezésre, hőszivattyús fűtési rendszer telepítésével

A projekt sikeres megvalósításával a vármegyei önkormányzat céljai teljesültek, hiszen egy ilyen beruházás során nemcsak a gazdaságélénkítés, a munkahelyteremtés fontos, hanem a területi kiegyenlítés elve alapján az is, hogy a Nagykunság fővárosa Karcag, egy olyan belépő zónája legyen a térségnek, ami az M4-es közeledtével megteremti a lehetőséget a meglévő vállalkozások megerősödésére és új vállalkozások betelepülése előtt.

**A beruházás kommunikációs kapcsolattartója:**

Galó Anita elnöki titkárságvezető   
Jász-Nagykun-Szolnok Vármegyei Önkormányzati Hivatal

E-mail: galo.anita@jnszm.hu ; mobil: + 36 30 383 1885